《白獭湖》
宋代·章樵

屈曲连汀隐复明，西湖奇观到南屏。
萍花巧缀玉钿碧，山色净涵螺髻青。
隋女啼妆羞缺月，秦娥望幸对明星。
主人约束当尊俎，未放骚翁眼独醒。

作者简介：临安昌化人，字升道，号峒麓。章槱弟。宁宗嘉定元年进士。历山阳教授、吴县令、常州通判。习知海徼事，尝上书宰相，力陈李全必叛。官终知处州。有《章氏家训》、《补注春秋繁露》等。